༄༅། །གཞོན་ནུ་དོན་གྲུབ་ལ་གདམས་པ་བཞུགས་སོ།།
༄༅། །གཞོན་ནུ་དོན་གྲུབ་ལ་སྨྲས་པ། ཁྱོད་དོན་དམ་གཞན་སྟོང་ལ་མི་མཉེས་ཡོད་
པར་གདའ་སྟེ། དེ་བདེན་ན་ཤིན་ཏུ་མ་ལེགས། དེའི་རྒྱུ་མཚན་ཐམས་ཅད་མཁྱེན་པ་སངས་
རྒྱས་བཅོམ་ལྡན་འདས་ཀྱིས། བཅོམ་ལྡན་འདས་མ་ཡོན་ཏན་རིན་ཆེན་སྡུད་པར། འཇིག་
རྟེན་དེ་བཞིན་ཉིད་དང་དགྲ་བཅོམ་དེ་བཞིན་ཉིད། །རང་རྒྱལ་དེ་བཞིན་ཉིད་དང་རྒྱལ་སྲས་
དེ་བཞིན་ཉིད། །གཅིག་པ་ཉིད་དེ་དངོས་ བྲལ་གཞན་མིན་དེ་བཞིན་ཉིད། །ཤེས་རབ་ཕ་
རོལ་ཕྱིན་པ་དེ་བཞིན་གཤེགས་པས་མཁྱེན། །མཁས་པས་འཇིག་རྟེན་གནས་སམ་མྱ་ངན་
འདས་ཀྱང་རུང༌། །ཆོས་ཉིད་སྐྱོན་མེད་ཆོས་རྣམས་སྟོང་པ་འདི་གནས་ཏེ། །བྱང་ཆུབ་སེམས་
དཔའ་དེ་བཞིན་ཉིད་ འདི་ རྗེས་ སུ་རྟོགས། །དེ་ཕྱིར་དེ་བཞིན་གཤེགས་ཞེས་སངས་རྒྱས་
མཚན་གསོལ་ཏོ། །ཞེས་བཀའ་སྩལ་ཏེ། དེའི་དོན་བཤད་ན། འཇིག་རྟེན་གྱི་དེ་བཞིན་ཉིད་
དང་། དགྲ་བཅོམ་རང་རྒྱལ་རྒྱལ་སྲས་ལ་སོགས་པ་ཆོས་ཐམས་ཅད་ཀྱི་དེ་བཞིན་ཉིད་ནི་
གཅིག་པ་ཉིད་དེ། སོ་སོ་མ་ཡིན་ཐ་མི་དད་པ་དེ་ནི་དོན་དམ་བདེན་པའོ། །དེ་དངོས་པོ་དང་
བྲལ་ཞེས་པས་དེར་དངོས་པོ་སྟོང་པར་སྟོན་ཏེ། འདིས་ཀྱང་དོན་དམ་གཞན་སྟོང་དུ་བསྟན་ཏེ།
དོན་དམ་ཡིན་ན་དངོས་པོ་མ་ཡིན། དངོས་པོ་ཡིན་ན་དོན་དམ་མ་ཡིན་པར་བསྟན་པའི་
ཕྱིར་དང་། དངོས་པོ་སྟོང་པའི་དོན་དམ་དེ་ཉིད་དོན་དམ་གཞན་སྟོང་ཡིན་པའི་ཕྱིར་རོ། །དེ་
བཞིན་དུ། ཆོས་ཉིད་སྐྱོན་མེད་ཅེས་པ་འདིས་ཀྱང་དོན་དམ་གཞན་སྟོང་དུ་བསྟན་ཏེ། སྐྱོན་
མེད་པའི་དོན་དམ་ཞེས་པ་སྐྱོན་གྱིས་སྟོང་པའི་དོན་དམ་ཡིན་པའི་ཕྱིར་དང་། དེ་ཉིད་དོན་
དམ་གཞན་སྟོང་ཡིན་པའི་ཕྱིར་རོ། །དེ་བཞིན་དུ། གཞན་མིན་དེ་བཞིན་ཉིད་ཅེས་པ་འདིས་
169

ཇོ་ནང་དཔེ་ཚོགས།
སྤྱིའི་དེབ་ཞེ་བཞི་པ།
ཀྱང་དོན་དམ་གཞན་སྟོང་དུ་བསྟན་ཏེ་གཞན་དུ་འགྱུར་བ་ཡིན་ན་དོན་དམ་མ་ཡིན། དོན་དམ་
ཡིན་ན་གཞན་དུ་འགྱུར་བ་མ་ཡིན་པས་གཞན་དུ་འགྱུར་བས་སྟོང་པའི་དོན་དམ་དེ་ཉིད་
དོན་དམ་གཞན་སྟོང་ཡིན་ནོ། །དེ་བཞིན་དུ། ཆོས་ཀྱི་དབྱིངས་ལ་ཟད་པ་མེད་ཅིང་འཕེལ་བ་
མེད་ཅེས་བཀའ་སྩལ་པ་ལས་ཀྱང་དོན་དམ་གཞན་སྟོང་རྟོགས་དགོས་ཏེ། ཟད་པ་དང་འཕེལ་
བ་ནི་དོན་དམ་གྱི་ཆོས་མ་ཡིན་པས་དོན་དམ་ཡིན་ན་ཟད་པ་དང་འཕེལ་བས་སྟོང་ངོ་། །
དེ་ལྟར་ཟད་པ་དང་འཕེལ་བས་སྟོང་པའི་དོན་དམ་ནི་དོན་དམ་གཞན་སྟོང་ངོ་། །གཞན་
ཡང་། ཡོངས་སུ་གྲགས་པའི་ཡོངས་གྲུབ་དགུའི་ནང་ནས་ཆོས་སྐྱོན་མེད་པ་ཉིད་ཅེས་པ་
འདི་དང་། གཞན་མ་ཡིན་པ་དེ་བཞིན་ཉིད་ཅེས་པ་འདིས་ཀྱང་དོན་དམ་གཞན་སྟོང་གསལ་
པོར་བསྟན་ཏེ། སྐྱོན་དང་ནོར་བ་དང་། གཞན་དུ་འགྱུར་བ་ནི་དོན་དམ་མ་ཡིན་ལ། དོན་དམ་
བདེན་པ་ཡང་སྐྱོན་དང་ནོར་བ་དང་གཞན་དུ་འགྱུར་བས་སྟོང་པའི་ཕྱིར་དང༌། ནོར་བ་ཐམས་
ཅད་རྣམ་པར་སྤངས་པ་ཡིན་པའི་ཕྱིར་རོ། །འཕགས་པ་ཀླུ་སྒྲུབ་ཞབས་ཀྱི་ཞལ་སྔ་ནས་ཀྱང་།
ཆོས་ཀྱི་དབྱིངས་ལ་བསྟོད་པར། ཆོས་ཀྱི་དབྱིངས་ནི་སྐྱེ་མ་ཡིན། །ནམ་ཡང་འགག་པར་
འགྱུར་བ་མེད། །དུས་རྣམས་ཀུན་ཏུ་ཉོན་མོངས་མེད། །ཐོག་མ་བར་མཐའ་དྲི་མ་བྲལ། །
ཞེས་གསུངས་པ་ལས་ཀྱང་། དོན་དམ་གཞན་སྟོང་དུ་རྟོགས་དགོས་ཏེ། དོན་དམ་བདེན་པ་
ནི་སྐྱེ་འགག་གིས་སྟོང་ཞིང་། སྐྱེ་འགག་བྱེད་ན་དོན་དམ་མ་ཡིན་པའི་ཕྱིར་དང༌། དོན་དམ་ཡིན་
ན་སྐྱེ་འགག་མེད་པའི་ཕྱིར། དོན་དམ་སྐྱེ་འགག་གིས་སྟོང་པ་དེ་དོན་དམ་གཞན་སྟོང་ངོ་། །
དུས་རྣམས་ཀུན་ཏུ་ཉོན་མོངས་མེད་ལ་སོགས་པ་ཡང་བླ་མ་དམ་པ་མཁས་པའི་མཆོག་གི་
མན་ངག་མཆོག་དང་ལྡན་པས་བཤད་ན་དོན་དམ་གཞན་སྟོང་དུ་རྟོགས་པར་འགྱུར་གྱི།
དོན་དམ་དོན་དམ་གྱིས་སྟོང་པ་ནི་མི་སྲིད་དོ། །ཡོངས་གྲུབ་དགུ་པོ་ཐམས་ཅད་ཀྱང་དེ་
བཞིན་ནོ། །དེ་གང་ཞེ་ན། དེ་བཞིན་གཤེགས་པ་རྣམས་བྱོན་ཡང་རུང་། མ་བྱོན་ཡང་རུང་།
170

ཀུན་མཁྱེན་རྟོན་པ་བཞི་ལྡན།
པོད་བཅུ་གཅིག་པ།
གཞོན་ནུ་དོན་གྲུབ་ལ་གདམས་པ།
ཆོས་རྣམས་ཀྱི་ཆོས་ཉིད་དང༌། ཆོས་དབྱིངས་དང་། ཆོས་གནས་པ་ཉིད་དང་། ཆོས་སྐྱོན་
མེད་པ་ཉིད་དང༌། དེ་བཞིན་ཉིད་དང་། མ་ནོར་བ་དེ་བཞིན་ཉིད་དང་། གཞན་མ་ཡིན་པ་དེ་
བཞིན་ཉིད་དང་། ཡང་དག་པའི་མཐའ་དང༌། བསམ་གྱིས་མི་ཁྱབ་པའི་དབྱིངས་ནི་རྟག་ཏུ་
དེ་བཞིན་དུ་གནས་པ་སྟེ། དེ་ནི་དེ་བཞིན་གཤེགས་པས་མངོན་པར་རྫོགས་པའི་སངས་
རྒྱས་སོ། །མངོན་པར་ཐུགས་སུ་ཆུད་དོ། །མངོན་པར་རྫོགས་པར་སངས་རྒྱས་ཤིང་། མངོན་
པར་ ཐུགས་ སུ་ ཆུད་ ནས་ ཀྱང་ གསུངས་སོ། །སྟོན་ཏོ། །བརྗོད་དོ། །འགྲེལ་ཏོ། །རྣམ་པར་
འབྱེད་དོ། །གསལ་བར་བྱེད་དོ། །ཞེས་ཡང་ཡང་གསུངས་པ་གང་ཡིན་པ་སྟེ། རྒྱས་པར་
ཡུམ་གསུམ་གྱི་གཞུང་འགྲེལ་གནོད་འཇོམས་ལས་ཤེས་པར་བྱའོ། །དེ་ཤེས་ན་ཤེར་ཕྱིན་
དགུ་དང་། · ཕྱག་རྒྱ་ཆེན་པོ་དགུ། དབུ་མ་ཆེན་པོ་དགུ་དང༌། དོན་དམ་གཞན་སྟོང་དགུ་ལ་
སོགས་པ་དང་། བདེ་གཤེགས་སྙིང་པོ་དགུ་ལ་སོགས་པའི་སྟོང་གཞི་ཟབ་མོ་གཤིས་ལུགས་
ཟབ་མོ་ཐམས་ཅད་ཤེས་པར་འགྱུར་བས། འདི་ནི་གལ་པོ་ཆེ་ཉིད་དང༌། མཆོག་ཏུ་གཅེས་
པ་ཉིད་དུ་ཤེས་པར་བྱའོ། །གལ་ཏེ་དོན་དམ་གཞན་སྟོང་ཡིན་ན་དེ་ཉི་ཚེ་བའི་སྟོང་ཉིད་
ཡིན་པར་འགྱུར་རོ། །སྙམ་དུ་འགའ་ཞིག་སེམས་པར་གྱུར་ན་དེའི་ཕྱིར་བརྗོད་པར་བྱ་སྟེ།
འདིར་ཉི་ཚེ་བའི་དོན་ནི་ཉུང་ཤས་ལ་གསུངས་ཏེ་སེམས་ཅན་ཉུང་ཟད་ཉི་ཚེའི་དོན་དུ་གོ་ཅ་
བགོས་པ་མ་ལགས། ཞེས་སོགས་ཀྱིས་ཡུམ་ལས་རབ་ཏུ་གསལ་བར་བཀའ་སྩལ་པའི་
ཕྱིར་རོ། །ལེགས་བཤད་ཟབ་མོ་ཁྱད་པར་དུ་འཕགས་པ་འདི་ནི་སེམས་ཅན་ཐམས་ཅད་ཀྱིས་
མཐོང་ཞིང་རྟོགས་ན་ཤིན་ཏུ་ལེགས་པའི་མཆོག་ཏུ་འགྱུར་བས་གཞན་དག་ལ་ཡང་ཕན་
སེམས་ཆེན་པོས་སྟོན་པར་མཛོད། །ཁྱོད་ཀྱི་དྲིས་པ་དེ་ཤེས་པ་ལ་མ་དྲིས་པར་མི་ཤེས་པ་
ལ་དྲིས་གདའ་བས་དེ་ལ་ལན་དེ་ཀ་ལ་འོས་ཅི་བདོག །ལན་དེ་ལ་དྲུག་འགྱུར་དུ་གསུངས་
པ་མི་གདའ་བས་བཤད་པ་ཡང་ནོར་གདའ།། །།མ་དཔེ་ནི་འཛམ་༈
།།(མ་དཔེ་ནི་འཛམ་ཐང་པར་མ་ཁོ་ན་ཡིན།)
171



·ཀུན་མཁྱེན་རྟོན་པ་བཞི་ལྡན།
བླ་མ་ཇོ་མདོ་པ་གྲགས་པ་རྒྱལ་མཚན་ལ་གདམས་པའི་སྤྲིངས་ཡིག པོད་བཅུ་གཅིག་པ།